Heydər Əliyev nemzetközi repülőtér

A Heydər Əliyev nemzetközi repülőtér (Heydər Əliyev adına beynəlxalq hava limanı; IATA: GYD, ICAO: UBBB; korábban: Bina nemzetközi repülőtér) Azerbajdzsán fővárosának, Bakunak a nemzetközi repülőtere. A várostól kb. 20 km-re északkeletre fekszik. A repülőtér az Azerbaijan Airlines nemzeti légitársaság bázisrepülőtere. Ez az ország és egyben a kaukázusi régió legforgalmasabb repülőtere. A repülőtér 2004. március 10-én vette fel Heydər Əliyev volt elnök nevét, ennek eredményeképpen korábbi IATA kódja, a BAK helyett újat kapott. A repülőtéren két terminál található (északi és déli), valamint egy külön terminál teherszállítók részére. A közelben kamionparkoló és szálloda is található. A repülőtéren található a Silk Way Airlines teherszállító légitársaság központi irodája is. Terminál A terminál tervezését az APM Ltd brit cég végezte, az építési munkálatokat pedig a török Burc/Enka konzorcium. A Thomson-CSF Airsys ATM 19 millió dolláros szerződést írt alá a terminálépület felújításához szükséges eszközök beszerzésére és beépítésére. A terminál felújításának munkálatai 1998 elején kezdődtek és 1999 júniusában értek véget. A két terminál egyike a belföldi, illetve a Független Államok Közössége országaiba induló utas- és teherszállító járatokat szolgálja ki, a másik pedig a többi országba indulót. A két fázisban végrehajtott felújítási munkálatokat külföldi bankok finanszírozták, az első fázisban, amely 1999 márciusában fejeződött be, az északi terminálon és az 1-es kapun dolgoztak, a másodikban a déli terminálon és az irodákon. Az első futópálya 2700 m hosszú, iránya 16/34; a második 3200 m hosszú, iránya 18/36. A futópályák az ICAO által meghatározott meteorológiai minimum alatt is készek repülőgépeket és helikoptereket fogadni. Az első futópálya magas, a második alacsony fényintenzitású világítással rendelkezik. A közelben három gurulóút található. A helyszínen mentőalakulat működik állandó jelleggel, felszerelésükhöz tartozik többek között egy Mi–8 helikopter. A repülőtérhez új terminál épül, melynek terveit 2010 júliusában fejezték be. A terminál, melyet az Arup Group Limited tervezett, háromszorosása növeli a repülőtér kapacitását, teteje félig átlátszó lesz. Teherszállító gépek terminálja A teherszállító gépek terminálja 2005. március 23-a óta működik. Ez a Független Államok Közösségének egyik legnagyobb és legfejlettebb terminálja, épületének teljes területe 12 000 m², forgalmi előtere 163 000 m² – itt akár négy Boeing 747, négy An–124 és hét Il–76 is elfér egyszerre. Ez a terminál a régió teherszállításának fontos központja. Megközelíthetősége Baku városközpontjából a H1 gyorsjárati autóbusszal érhető el, az út kb. 30–40 perc hosszú. Autóval kétféleképpen is megközelíthető, autópályán az út 14–17 km, ami forgalomtól függően 30–40 percet vehet igénybe. Légitársaságok és úti célok Utasszállító Charterjáratok Teherszállító Statisztikák Fordítás Ez a szócikk részben vagy egészben a Heydar Aliyev International Airport című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk Hivatalos weboldal Heydar Aliyev International Airport Renovation Project Archiválva 2011. február 6-i dátummal a Wayback Machine-ben A repülőtér aktuális időjárása a NOAA/NWS-től Baleset- és repülőesemény-történet az Aviation Safety Network adatbázisában